EUROOPAN KOMISSIO Bryssel 16.1.2023 COM(2023) 24 final KOMISSION KERTOMUS EUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE JA ALUEIDEN KOMITEALLE Uusi eurooppalainen Bauhaus: tilannekatsaus



Sisällysluettelo 1. Tiivistelmä 2. Uuden eurooppalaisen Bauhausin rahoitus 3. Täytäntöönpano jäsenvaltioissa 4. Uuden eurooppalaisen Bauhausin vaikutus EU:n toimintaympäristöön 4.1 Uusi eurooppalainen Bauhaus EU:n päätöksenteossa 4.2 Komissio ryhtyy sanoista tekoihin 5. Koulutus ja osaaminen 6. Tukijoiden ja toteuttajien kasvava yhteisö 6.1 Kumppanit 6.2 Ystävät 6.3 Korkean tason pyöreä pöytä 6.4 Kansalliset yhteyspisteet 7. New European Bauhaus Lab (NEB Lab) 7.1 Komission johtamat hankkeet 7.2 Yhteisön johtamat hankkeet 8. Uusi eurooppalainen Bauhaus -palkinnot 2021 ja 2022 9. Viestintä, kansalaisten osallistuminen, tapahtumat

9.1 Viestintä ja kansalaisten osallistuminen 9.2 Uusi eurooppalainen Bauhaus -tapahtumat 9.2.1 Uusi eurooppalainen Bauhaus -festivaalit 2022 9.2.2 Muita komission järjestämiä uuteen eurooppalaiseen Bauhausiin liittyviä tapahtumia 9.2.3 Uuteen eurooppalaiseen Bauhausiin liittyvät tapahtumat Euroopan ulkopuolella



1.Tiivistelmä Uusi eurooppalainen Bauhaus -aloite luotiin tukemaan Euroopan vihreän kehityksen ohjelmaa. Sen tarkoituksena on innoittaa konkreettisiin, arkeamme parantaviin muutoksiin, joilla pyritään vaikuttamaan niin rakennuksiin ja julkisiin tiloihin kuin myös esimerkiksi muotiin ja kalusteisiin. Aloitteen tavoitteena on luoda uutta elämäntapaa, jossa kestävä kehitys yhdistyy toimiviin design-ratkaisuihin, joka aiheuttaa vähemmän hiilidioksidipäästöjä, johon kaikilla on varaa ja joka ei jätä ketään ulkopuolelle. Perusajatuksena on monimuotoisuuden kunnioittaminen niin Euroopassa kuin muuallakin. Vain kaksi vuotta aloitteen käynnistämisen jälkeen uudesta eurooppalaisesta Bauhausista on tullut sosiaalista osallisuutta ja osallistamista tukeva tekijä vihreän kehityksen ohjelman ajamassa muutoksessa. Aloite on kasvanut liikkeeksi, jonka alati laajenevassa aktiivisessa tukijayhteisössä on jäseniä sekä EU-maista että niiden ulkopuolelta. Eri EU:n ohjelmista saadun laajan rahoituksen ansiosta uusi eurooppalainen Bauhaus on alkanut saada aikaan konkreettisia muutoksia kentällä. Vuonna 2022 valittiin ja käynnistettiin ensimmäiset kuusi uusi eurooppalainen Bauhaus -esittelyhanketta. Vuonna 2023 valitaan seuraavat kymmenen käynnistettävää hanketta. Vaikka uuden eurooppalaisen Bauhausin käytössä ei ole erityistä EU:n ohjelmaa, aloitteen hankkeisiin on investoitu jo yli 100 miljoonaa euroa monivuotisen rahoituskehyksen ohjelmien, kuten Horisontti Eurooppa -puiteohjelman, Euroopan aluekehitysrahaston (EAKR), Life-ohjelman, sisämarkkinaohjelman ja Digitaalinen Eurooppa ‑työohjelman, puitteissa. Uusi eurooppalainen Bauhaus keskittyy erityisesti pienempien aloitteiden ja hankkeiden tukemiseen muun muassa uusi eurooppalainen Bauhaus -palkinnoilla, joita on myönnetty jo 38 hankkeelle. 2023 Uusi eurooppalainen Bauhaus -aloitteella on 600 virallista kumppaniorganisaatiota, joihin kuuluu muun muassa EU:n laajuisia verkostoja ja paikallisia aloitteita. Aloitteella on onnistuttu kokoamaan yhteen eri taustoista tulevia ihmisiä, kuten taide- ja muotoiluteollisuuden aloilla, kulttuuri- ja luovilla aloilla sekä kulttuuriperintöinstituutioissa työskenteleviä henkilöitä, opettajia, tutkijoita ja innovoijia, paikallis- ja alueviranomaisia sekä kansalaisaloitteiden parissa toimivia henkilöitä. Kaikki heistä ovat keskeisessä roolissa uuden eurooppalaisen Bauhausin toteuttamisessa. Ensimmäiset ystävät (yritykset ja julkisyhteisöt) tukevat aloitetta monin tavoin, myös yksityisillä investoinneilla. Kansallisten yhteyspisteiden verkosto levittää tietoa uudesta eurooppalaisesta Bauhausista suoraan paikan päällä. Esimerkkejä toteutuksesta jäsenvaltioissa löytyy vastaavasta luvusta. Komission toteuttamien toimien, tapahtumien ja hankkeiden lisäksi uusi eurooppalainen Bauhaus on rohkaissut ja inspiroinut useita paikallisia, alueellisia ja kansallisia toimijoita luomaan omia uusi eurooppalainen Bauhaus -hankkeitaan. Niitä kaikkia on mahdotonta luetella tässä raportissa. Useimmat uusi eurooppalainen Bauhaus -hankkeet ja -yhteisöt on kuitenkin mainittu NEB dashboard -koontinäytöllä, joka on vuorovaikutteinen ja muuttuu jatkuvasti yhteisön kasvaessa. Uusi eurooppalainen Bauhaus on luonut aloitteen ympärille liikkeen ja inspiroinut lisäksi muita työskentelemään yhdessä aloitteen arvojen mukaisesti. Esimerkiksi Euroopan puualalla on perustettu Wood4Bauhaus, joka on avoin alusta yhteydenpitoon rakennusteollisuuden ja kaikkien sen sidosryhmien kanssa. Äskettäin perustettu European Fashion Alliance (eurooppalainen muotiliitto) on toinen esimerkki monikansallisesta aloitteesta, joka on saanut innoituksensa uudesta eurooppalaisesta Bauhausista. Se on johtavien eurooppalaisten luovan muodin järjestöjen allianssi, jonka tavoitteena on edistää menestyvää, kestävää ja osallistavaa eurooppalaista muodin ekosysteemiä. Nämä ovat vain muutamia esimerkkejä siitä, miten uusi eurooppalainen Bauhaus vaikuttaa taloutemme ja yhteiskuntiemme muutokseen ja ilmastotavoitteidemme saavuttamiseen. Uusi eurooppalainen Bauhaus tukee ja edistää myös muita komission poliittisia aloitteita, kuten rakennustuoteasetuksen tarkistamista ja monien ekosysteemien muutospolkuja. Vuonna 2023 uusi eurooppalainen Bauhaus aikoo Euroopan osaamisen teemavuoden kunniaksi aloittaa NEB Academy ‑hankkeen ja järjestää koulutusta kestävästä rakentamisesta, kiertotaloudesta ja biopohjaisista materiaaleista vauhdittaakseen alan muutosta.

Uusi eurooppalainen Bauhaus -aloitteesta on tullut luotettava ja vaikuttava tarina muutoksesta, jossa ketään ei jätetä jälkeen. Se viestii kansalaisten kanssa suoraan eri kanavien kautta. Vuonna 2023 viestintää kehitetään entisestään perustamalla uuden eurooppalaisen Bauhausin oma Linkedin-tili. Verkkosivusto Muut verkkoalustat Instagram Tiedotteet 298 200 kävijää 792 500 sivunäyttöä viimeisen vuoden aikana [Julkaisusta lähtien: 624 000 kävijää 1 881 400 sivunäyttöä] 110 000 käyntiä vuoden 2022 uusi eurooppalainen Bauhaus -palkintoalustalla 49 910 eri kävijää uusi eurooppalainen Bauhaus -festivaalien alustalla kahden viikon sisällä tapahtumasta 24 700 seuraajaa 37 900 vuorovaikutuskohtaamista viimeisen vuoden aikana 272 vuorovaikutustapahtumaa julkaisua kohti keskimäärin 27 300 kuukausittaisen uutiskirjeen tilaajaa 1 000 viikoittaisten yhteisöpäivitysten vastaanottajaa Jotta uudesta eurooppalaisesta Bauhausista tulisi konkreettisempi, hankkeiden ja aloitteiden arviointiin tarvitaan selkeät kriteerit. Komissio julkaisee yhdessä tämän raportin kanssa uusi eurooppalainen Bauhaus -kompassin (NEB Compass). Se on ensimmäinen arviointiväline, jonka avulla hankekehittäjät voivat tarkistaa hankkeidensa uusi eurooppalainen Bauhaus -tason. Siinä selitetään, mitä uuden eurooppalaisen Bauhausin kolme arvoa, kestävyys, osallisuus ja kauneus, tarkoittavat ja miten ne voidaan integroida ja yhdistää osallistumista ja monialaisuutta tukeviin toimintaperiaatteisiin. Kompassin pohjalta kehitetään yksityiskohtaisempia arviointivälineitä. Kehittäminen aloitetaan rakennetun ympäristön arviointivälineestä. Ensimmäiset tulokset saataneen vuonna 2024. Komissio jatkaa työtään poistaakseen esteitä, myös byrokraattisia ja oikeudellisia esteitä, jotka haittaavat paikallisia, kentällä toteutettavia aloitteita. Tähän liittyen NEB Labin sääntelyanalyysi tarjoaa ensimmäiset tulokset vuonna 2023 esimerkiksi biopohjaisia rakennusmateriaaleja käsittelevän työpajan osalta, joka linkittyy myös NEB Academy -hankkeeseen. Komissio etsii innovatiivisen rahoituksen NEB Lab -hankkeen avulla uusia rahoitusratkaisuja pienemmille organisaatioille, joiden on vaikea saada rahoitusta nykyisten EU:n rahoitusjärjestelmien kautta. Uuden eurooppalaisen Bauhausin tarkoitus on innoittaa kansalaisia ja rohkaista kaikkia osallistumaan ja saattamaan äänensä kuuluviin. Näin ollen yksi uuden eurooppalaisen Bauhausin tärkeimmistä tehtävistä on pyrkiä yhdistämään tiiviimmin ne alueet ja maat, joissa on tähän mennessä vain vähän uuteen eurooppalaiseen Bauhausiin liittyvää toimintaa, sekä tavoittaa yhteisöissä aliedustetut alat ja ryhmät, kuten yhteisötalous ja nuoremmat sukupolvet. Uusi eurooppalainen Bauhaus pyrkii myös tekemään entistä enemmän yhteistyötä luovien alojen ja kulttuurialojen kanssa, sillä näillä aloilla on keskeinen rooli aloitteessa erityisesti kauneusarvon integroinnissa ja uusien merkityssisältöjen levittämisessä. Komissio jatkaa uuden eurooppalaisen Bauhausin valtavirtaistamista EU:n ohjelmissa, myös yhteistyössä jäsenvaltioiden kanssa hallinnoitavan koheesiopolitiikan puitteissa, ja aloitteen rahoituksen lisäämistä. Uuteen eurooppalaiseen Bauhausiin liittyviin ehdotuspyyntöihin osoitetaan 106,3 miljoonaa euroa rahoitusta Horisontti Eurooppa -puiteohjelman missioista ja klustereista vuosina 2023 ja 2024. Euroopan osaamisen teemavuoden 2023 johdosta seuraavien uusi eurooppalainen Bauhaus -palkintojen teema keskittyy koulutukseen. Kilpailu laajenee kattamaan EU:n jäsenvaltioiden lisäksi Länsi-Balkanin alueen. Uusi eurooppalainen Bauhaus pyrkii laajenemaan yhä kauemmas EU:n rajojen ulkopuolelle ja tavoittamaan kumppaneita myös muualta maailmasta. Euroopan komissio jatkaa uuden eurooppalaisen Bauhausin edistämistä ja tukemista luottaen aloitetta tukevan yhteisön innokkuuden lisääntymiseen ja liikkeen luonnolliseen leviämiseen. Komissio luottaa myös siihen, että EU:n toimielimet ja kansalliset viranomaiset sitoutuvat tukemaan ja edistämään aloitteen kehittymistä. Tämä tukisi Euroopan vihreän kehityksen ohjelman viitoittamaa osallistavaa, kaunista ja vastuullista tulevaisuutta. 2. Uuden eurooppalaisen Bauhausin rahoitus Yksi uuden eurooppalaisen Bauhausin suurimmista haasteista oli saada rahoitusta sellaisten innovatiivisten ja monialaisten hankkeiden tukemiseksi ja kannustamiseksi, jotka ilmentävät uuden eurooppalaisen Bauhausin arvoja ja mahdollistavat vihreän kehityksen ohjelman toteuttamisen kentällä. Aloitteessa on kiinnitetty huomiota erityisesti innovaatioon, kulttuurin ja teknologian väliseen yhteyteen sekä pienempien aloitteiden ja hankkeiden rahoitukseen. Useat EU:n ohjelmat ovat yhdistäneet voimansa edistääkseen aloitteen toteutumista. Rahoituksen kaksi pääpilaria ovat Horisontti Eurooppa ja Euroopan aluekehitysrahasto (EAKR). Myös sisämarkkinaohjelma, Digitaalinen Eurooppa -ohjelma ja Life-ohjelma ovat olleet mukana rahoittamisessa. EU:n eri ohjelmien onnistuneen rahoituksen ansiosta uuden eurooppalaisen Bauhausin toteutusta tuettiin vuosina 2021 ja 2022 useilla kohdennetuilla ehdotuspyynnöillä, joiden yhteisarvo oli 106,3 miljoonaa euroa. Uusi eurooppalainen Bauhaus auttoi yhdistämään ja edistämään jo olemassa olevia rahoitusmekanismeja ja politiikkaohjelmia. Yhteenveto ehdotuspyynnöistä löytyy jäljempänä olevista taulukoista, jotka on ryhmitelty muutoskohteen mukaan . Uudesta eurooppalaisesta Bauhausista annetun tiedonannon mukaisesti aloite pyrkii luomaan konkreettisen muutoksen kentällä, muutoksia innovoinnille suotuisan ekosysteemin luomiseksi sekä tuotteita ja palveluja, jotka parantavat ihmisten elämänlaatua. Lisäksi se pyrkii vaikuttamaan ajattelutapojen muutokseen pitkällä aikavälillä. Nämä tavoitteet heijastuvat myös ensimmäisen sukupolven kohdennettujen ehdotuspyyntöjen tavoitteissa. Esimerkiksi kuusi uuden eurooppalaisen Bauhausin kärkiesittelyhanketta toteutetaan 14 paikassa: 12 EU-maassa (Alankomaat, Belgia, Italia, Kreikka, Kroatia, Latvia, Portugali, Ruotsi, Saksa, Slovenia, Tanska ja Tšekki) sekä Norjassa ja Turkissa. Hankkeissa käsitellään muun muassa rakennusten kunnostamista, kiertotaloutta, taidetta, kulttuuriperintöä, koulutusta, älykkäitä kaupunkeja, rannikkoalueita sekä kaupunki- ja maaseutualueiden uudistamista. Niillä pyritään saamaan aikaan perusteellisia muutoksia ja konkreettisia tuloksia, joita voidaan mukauttaa ja käyttää hyödyksi muissa yhteyksissä. Näin voidaan luoda hyötyjä pitkällä aikavälillä. Toisen sukupolven esittelyhankkeet ovat osa koheesiopolitiikan eurooppalaista kaupunkialoitetta. Syksyllä 2022 avattu 50 miljoonan euron ehdotuspyyntö rahoitetaan Euroopan aluekehitysrahastosta. Sillä tuetaan uuden eurooppalaisen Bauhaus -aloitteen mukaisia innovatiivisia ratkaisuja kaupunkien haasteisiin muun muassa seuraavilla aloilla: rakentaminen ja kunnostaminen kiertotalous ja hiilineutraalius huomioiden, kulttuuriperinnön säilyttäminen ja muuttaminen, kohtuuhintaisten asumisratkaisujen toteuttaminen rakennuksia mukauttamalla ja muuttamalla sekä kaupunkialueiden uudistaminen. Lisäksi komissio ja Euroopan investointipankki julkaisivat heinäkuussa 2022 mallirahoitusvälineen, joka koskee uuden eurooppalaisen Bauhausin alueellista kehitystä. Tämä vapaaehtoinen väline auttaa EU:n jäsenvaltioiden koheesiopolitiikan hallintoviranomaisia perustamaan rahoitusvälineitä ja hyödyntämään koheesio-ohjelmia julkisten ja yksityisten varojen houkuttelemiseksi uuden eurooppalaisen Bauhausin hankkeiden tueksi. Uuden eurooppalaisen Bauhausin paikallisten aloitteiden tukemista koskevalla ehdotuspyynnöllä koheesiopolitiikka vastaa tarpeeseen kehittää paikallisviranomaisten valmiuksia helpottaa paikallisia muutosprosesseja uuden eurooppalaisen Bauhausin kautta. Tässä ehdotuspyynnössä keskitytään lisäksi fyysisten tilojen muuntamiseen uuden eurooppalaisen Bauhausin periaatteiden mukaisesti myös maaseutualueilla. Nyt 20 pientä ja keskisuurta kuntaa saavat paikan päällä annettavaa räätälöityä tukea monialaiselta asiantuntijaryhmältä uuden eurooppalaisen Bauhausin mukaisten ideoidensa toteuttamiseksi. Kunnilla on erilaisia hankkeita aina uusista taidekeskuksista ja luovista työtiloista romanien osallistamiseen ja hylättyjen teollisuusalueiden uudistamiseen. Uusi eurooppalainen Bauhaus -hankkeiden koheesiopolitiikan puitteissa tarjotun suoran rahoituksen lisäksi komissio on komission jäsen Ferreiran johdolla allekirjoittanut kumppanuussopimuksia ja ohjelmia vuosien 2021–2027 koheesiorahastojen käyttöönottamiseksi kaikkien 27 jäsenvaltion kanssa. Mukana on erityisiä viittauksia uuteen eurooppalaiseen Bauhausiin kumppanuussopimuksien tai ohjelmien tasolla. Tämä jäsenvaltioiden lisääntynyt sitoutuneisuus uuden eurooppalaisen Bauhausin tukemiseen koheesiopolitiikan ohjelmien puitteissa tasoittaa tietä aloitteen valtavirtaistamiselle alueellisella ja paikallisella tasolla ohjelmakaudella 2021–2027. Tietyt toimintaohjelmat ovat jo valmiita tukemaan uusi eurooppalainen Bauhaus -hankkeita kentällä, kuten oikeudenmukaisen siirtymän rahasto yhdellä Saksan kivihiilialueista, Sachsen-Anhaltissa. Toinen elintilojemme ja elämäntapojemme muutoksia koskeva tärkeä ulottuvuus liittyy teollisiin ekosysteemeihin. Uusi eurooppalainen Bauhaus tukee myös uusiin tuotteisiin ja palveluihin liittyviä innovaatioita, kuten digitaalisia ratkaisuja uudelle eurooppalaiselle Bauhausille. Uusi eurooppalainen Bauhaus -hankkeita tukevat digitaaliset ratkaisut ovat yhä tärkeämpiä. Niitä käsitellään digiNEB.eu-hankkeessa. Hankkeella pyritään edistämään digitaalisten ratkaisujen ja uusi eurooppalainen Bauhaus -yhteisöjen välisiä yhteyksiä sekä lisäämään kaikkien uusi eurooppalainen Bauhaus -sidosryhmien tietoisuutta EU:n digitaalisista ratkaisuista. Näin pyritään luomaan yleiseurooppalainen digitaalinen ekosysteemi uudelle eurooppalaiselle Bauhausille. Uusi eurooppalainen Bauhaus -aloitteella ei tueta ainoastaan uuteen tekniseen ja teknologiseen kehitykseen liittyvää innovaatiota. Sen puitteissa pyritään myös tutkimaan uusien ja perinteisten teknologioiden yhdistelymahdollisuuksia ja uusia tapoja mukauttaa paikallista käsityötä ja osaamista. Esimerkiksi Worth-kumppanuushanke II:n ensimmäinen ehdotuspyyntö omistettiin uudelle eurooppalaiselle Bauhausille. Sen puitteissa valittiin 65 liiketoimintakumppanuutta, joilla on uusia suunnitteluun pohjautuvia liikeideoita. Toinen ehdotuspyyntö, EIT Community NEB Booster 2021, tarjosi 20 lupaavalle startup- ja nopeasti kasvavalle yritykselle tukea ja 50 000 euron suuruisen rahoituksen.

Uusi eurooppalainen Bauhaus tukee myös kansalaisten ja yhteisöjen aktiivisuutta vihreän siirtymän vauhdittamisessa paikallisella tasolla. Uusi eurooppalainen Bauhaus pyrkii osallistavalla lähestymistavallaan ottamaan kansalaisyhteiskunnan ja kaikenikäiset ihmiset kaikessa monimuotoisuudessaan mukaan toimintaan. Esimerkiksi kaksi EIT Community NEB:n käynnistämää uuteen eurooppalaiseen Bauhausiin kohdennettua ehdotuspyyntöä keskittyivät pienimuotoisiin hankkeisiin ja yhteisöratkaisujen yhteiskehittämiseen kansalaisten kanssa. Ensimmäisen pilottihankkeen onnistuttua vuonna 2021 vuoden 2022 julkisten alueiden yhteiskehittämistä ja kansalaisten osallistamista koskevilla uusi eurooppalainen Bauhaus -ehdotuspyynnöillä valittiin 18 kansalaisosallistumishanketta 14 maasta. Uuteen eurooppalaiseen Bauhausiin kohdennettujen ehdotuspyyntöjen ja toimien lisäksi useat tukevat ehdotuspyynnöt ja toimet edistävät aloitetta sisältäen uuden eurooppalaisen Bauhausin kontekstina tai prioriteettina (ilman uudelle eurooppalaiselle Bauhausille osoitettuja määrärahoja). Tästä esimerkkinä on hiljattain käynnistettyyn korkealaatuista arkkitehtuuria ja rakennettua ympäristöä koskevaan vertaisoppimisjärjestelmään liittyvä ehdotuspyyntö tai tulevat Culture Moves Europe -ohjelman taiteilijaresidenssejä koskevat pyynnöt. Lisäksi useat uusi eurooppalainen Bauhaus -toimet edistivät osaltaan Euroopan nuorison teemavuotta 2022: Komissio laittoi Erasmus+ Discover EU -aloitteen puitteissa alulle uusi eurooppalainen Bauhaus -reitin auttaakseen 18-vuotiaita matkustamaan ympäri Eurooppaa ympäristöystävällisemmin. Taulukko 1: Ympäristöjen muutoksen toteuttamista paikan päällä koskevat erityiset muutospyynnöt ja -toimet, jotka tukevat rakennetun ympäristön ja elintapojen muutosta paikallistasolla Ehdotuspyyntö Ohjelma Talousarvio Uuden eurooppalaisen Bauhausin kärkiesittelyhankkeiden käynnistämisen tukeminen Horisontti Eurooppa -puiteohjelman missioista Horisontti Eurooppa 30 milj. euroa Yhteistyöhön perustuvat paikallisen hallinnoinnin mallit kaupunkiympäristön merkittävän muutoksen vauhdittamiseksi sekä uuden eurooppalaisen Bauhausin ja Euroopan vihreän kehityksen ohjelman tavoitteiden edistämiseksi Horisontti Eurooppa 2 milj. euroa Uusi eurooppalainen Bauhaus – vihreämmän ja oikeudenmukaisemman elämäntavan rakentaminen luovissa ja osallistavissa yhteiskunnissa arkkitehtuurin, muotoilun ja taiteen avulla Horisontti Eurooppa 6 milj. euroa Sosiaalisten ja kohtuuhintaisten asuinalueiden esittelyhankkeet Horisontti Eurooppa 10 milj. euroa Eurooppalaisen koordinoinnin ja tiedonvaihdon vahvistaminen sellaisten innovatiivisten ratkaisujen hyödyntämiseksi, joilla tuetaan kestävää kehitystä, laatua, kiertotaloutta ja sosiaalista osallisuutta rakennetussa ympäristössä ja edistetään siten uutta eurooppalaista Bauhausia (Built4People) Horisontti Eurooppa 1 milj. euroa Ehdotuspyyntö julkisten tilojen yhteiskehittämisestä kansalaisia osallistaen Horisontti Eurooppa 0,27 milj. euroa Eurooppalaisen kaupunkialoitteen ohjelmakauden 2021–2027 uusi eurooppalainen Bauhaus ‑ehdotuspyyntö Euroopan aluekehitysrahasto (EAKR) 50 milj. euroa Tekninen tuki viranomaisille: uuden eurooppalaisen Bauhausin mukaisten paikallisten aloitteiden tukeminen Euroopan aluekehitysrahasto (EAKR) 2,5 milj. euroa Kohtuuhintaista asumista koskeva aloite Sisämarkkinaohjelma (SMP) 1,2 milj. euroa Taulukko 2: Erityiset ehdotuspyynnöt ja toimet, joilla pyritään muuttamaan ympäristö innovoinnille suotuisaksi ja tukemaan kestävyyden, osallisuuden ja estetiikan integroimisen uusiin ratkaisuihin ja tuotteisiin mahdollistavaa innovointia Ehdotuspyyntö Ohjelma Talousarvio Uuteen eurooppalaiseen Bauhausiin liittyvien startup-yritysten tukeminen EIT:n tuella – EIT Community Booster Horisontti Eurooppa 0,7 milj. euroa Worth-kumppanuushanke II – 1. ehdotuspyyntö COSME-ohjelma, sisämarkkinaohjelman edeltäjä Noin miljoona euroa (ehdotuspyyntö on sisällytetty kokonaissopimukseen, jonka kokonaisarvo on 3,5 miljoonaa euroa) Suurten ostajien joukkoäly ja toimintaohjelma (Big Buyers 3 – BB3) Sisämarkkinaohjelma (SMP) Ei ennalta vahvistettua määrää uudelle eurooppalaiselle Bauhausille Digitaaliset ratkaisut uuden eurooppalaisen Bauhausin tueksi -aloite Digitaalinen Eurooppa -ohjelma 1 milj. euroa

Taulukko 3: Ehdotuspyynnöt ja toimet uusien merkityssisältöjen levittämiseksi ja estetiikan, kestävyyden ja osallisuuden ydinarvoihin liittyvien näkökulmien ja ajattelutapojen kyseenalaistamiseksi Ehdotuspyynnöt Ohjelma Talousarvio Kansalaisten osallistamistoimet – EIT Community New European Bauhaus (uusi eurooppalainen Bauhaus -aloitteeseen liittyvä EIT-yhteisö) Horisontti Eurooppa 0,12 milj. euroa Euroopan nuorisoyhteistyötä koskeva Erasmus+ ‑ehdotuspyyntö Erasmus+ -ohjelma (ERASMUS) Ei ennalta vahvistettua määrää uudelle eurooppalaiselle Bauhausille Toimet Ohjelma Eurooppalainen innovatiivisen opetuksen palkinto 2022 (uuden eurooppalaisen Bauhausin vuosittainen teema) Erasmus+ -ohjelma (ERASMUS) eTwinning 2022 (uuden eurooppalaisen Bauhausin vuosittainen teema) Erasmus+ -ohjelma (ERASMUS) DiscoverEU 2022 (uusi eurooppalainen Bauhaus -reitti) Erasmus+ -ohjelma (ERASMUS) 3. Täytäntöönpano jäsenvaltioissa Yhä useammat jäsenvaltiot sisällyttävät uuden eurooppalaisen Bauhausin toimintaansa ja politiikkaansa. Tämä tapahtuu osittain kansallisten yhteyspisteiden kautta mutta myös jäsenvaltioiden muiden ministeriöiden sekä uusi eurooppalainen Bauhaus -kumppaneiden ja -ystävien kautta. Tässä luvussa annetaan muutamia esimerkkejä jäsenvaltioiden toimista: ·Suomen hallitus järjesti marraskuussa 2022 yhteistyössä Euroopan komission, Ruotsin hallituksen ja Viron hallituksen kanssa New European Bauhaus Goes Into the Woods -nimisen korkean tason tapahtuman Espoossa. Tapahtumassa keskityttiin Euroopan metsien kestävään hoitoon ja biopohjaisten materiaalien potentiaaliin rakennusalan hiilineutraaliuteen siirtymisessä. Suomen ja Viron pääministerien sekä Ruotsin varapääministerin ja komission jäsenen Sinkevičiuksen läsnä ollessa komission puheenjohtaja von der Leyen ilmoitti New European Bauhaus Academy -hankkeen käynnistämisestä. Euroopan taitojen teemavuoteen 2023 liittyen tällä hankkeella pyritään edistämään vihreitä ja digitaalisia taitoja rakennusalalla. ·Ruotsin kestäviä kaupunkeja käsittelevä neuvosto ja kuusi pohjoisruotsalaista kaupunkia panivat alulle Visioner: i norr -hankkeen. Siihen osallistui 11 luovaa tiimiä, jotka pyrkivät kehittämään uusi eurooppalainen Bauhaus -lähestymistapoja ilmastoneutraalimpiin ja kestävämpiin kaupunkeihin siirtymiseksi näiden kuuden kaupungin ainutlaatuisten lähtökohtien ja prosessien pohjalta. ·Espanjassa uusi eurooppalainen Bauhaus oli yksi kestävyyden, laadun, osallisuuden ja saavutettavuuden arvoja sisältävän uuden, korkealaatuista arkkitehtuuria koskevan lain nopeaa hyväksymistä edistäneistä tekijöistä. Lainsäädäntöprosessia valmisteltiin osallistavalla prosessilla, joka toteutettiin samanaikaisesti uuden eurooppalaisen Bauhausin yhteissuunnitteluvaiheen kanssa ja jossa hyödynnettiin synergioita suhteessa EU:n aloitteeseen. ·Uusi eurooppalainen Bauhaus on sisällytetty toukokuussa 2022 julkaistuun Irlannin uuteen kansalliseen arkkitehtuuripolitiikkaan (Places for People).

·Uusi eurooppalainen Bauhaus toimi innoituksena myös Slovakian uudelle kulttuurialojen ja luovien alojen strategialle 2030. ·Uusi eurooppalainen Bauhaus tarjosi Slovakian presidentin tuella järjestetylle Slovakian ja Itävallan Year of Climate Care 2022 -hankkeelle käsitteellisen taustan. Järjestäjänä toimi Mária Beňačková Rišková, uuden eurooppalaisen Bauhausin korkean tason pyöreän pöydän jäsen. Tapahtuma koostui useista tilaisuuksista, joissa käsiteltiin ilmastonmuutosta sekä sen vaikutuksia yhteisöihin ja luoviin aloihin. ·Kreikan hallitus on hiljattain perustanut uutta eurooppalaista Bauhausia käsittelevän monialaisen työryhmän hallitukseen. Monitasoiseen ryhmään kuuluu ympäristö- ja energiaministeriön sekä kulttuuriministeriön jäseniä, professoreja kaikista Kreikan arkkitehtikouluista, rakennusinsinöörejä, Kreikan teknisen järjestön ja Kreikan arkkitehtiliiton edustajia sekä paikallishallintojen edustajia. ·Saksassa Saksan ympäristövirasto (UBA) käynnisti sisäisen tutkimushankkeen, jonka tavoitteena on laatia suosituksia kaupunkialueille. Hankkeen nimi on Advancing the New European Bauhaus: Sustainable Mobility and Resilient Urban Spaces for a Better Quality of Life (AdNEB) (uuden eurooppalaisen Bauhausin edistäminen: parempaa elämänlaatua kestävällä liikkumisella ja joustavilla kaupunkitiloilla). ·Ranskassa Ranskan kulttuuriministeriö ja asuntoministeriö esittivät ehdotuspyynnön tulevaisuuden asuntojen laatua koskevasta sitoumuksesta. Sen puitteissa 97 rakennushankkeelle annettiin edullisen ja vastuullisen laatuasumisen huippuosaamismerkki uuden eurooppalaisen Bauhausin periaatteiden mukaisesti ja 20 hankkeelle myönnettiin räätälöityä tukea. ·Ranskan puheenjohtajakaudella maaliskuussa 2022 järjestetyssä asumisesta vastaavien EU:n ministerien epävirallisessa konferenssissa EU:n asuntoministerit ilmoittivat tukevansa uutta eurooppalaista Bauhausia ja muita komission toimia ja aloitteita (kuten rakennusten perusparannusaaltoa), joilla pyritään estämään liiallista maan ottamista infrastruktuurin käyttöön ja luomaan osallistavampia, esteettömämpiä ja tarkoituksenmukaisempia elinympäristöjä. ·Lisäksi vuosien 2021–2027 koheesiopolitiikan ohjelmien käynnistämiseen vuonna 2022 sisältyi monissa jäsenvaltioissa korkean tason tapahtumia, joihin osallistui komission jäsen Ferreira, hallituksen edustajia sekä alue- ja paikallisviranomaisia. Näissä tapahtumissa korostettiin muun muassa uuden eurooppalaisen Bauhausin tavoitteita ja ideoita uudella ohjelmakaudella. 4. Uuden eurooppalaisen Bauhausin vaikutus EU:n toimintaympäristöön 4.1 Uusi eurooppalainen Bauhaus EU:n päätöksenteossa Kuten uutta eurooppalaista Bauhausia koskevassa tiedonannossa todetaan, aloite pohjautuu useisiin EU:n toimintapolitiikkoihin. Uuden eurooppalaisen Bauhausin päämääränä ei ole säännösten luominen vaan pikemminkin muiden komission aloitteiden edistäminen sekä uusi eurooppalainen Bauhaus -aloitteen arvojen ja periaatteiden sisällyttäminen EU:n päätöksentekoon. Tämän mahdollistavat osaltaan EU:n ohjelmista tuleva rahoitus ja osaltaan tiivis yhteistyö uusi eurooppalainen Bauhaus -tiimin ja muiden komission palveluiden välillä. Yhteistyön edistämiseksi erityinen ohjauskomitea kokoaa yhteen yli 20 pääosastoa ja edustajia 15 komission jäsenen kabinetista. Osana EU:n teollisuusstrategian jatkotoimia on tuotu julki tai valmistellaan useita siirtymäväyliä. Niissä viitataan uuteen eurooppalaiseen Bauhausiin usein: ·Marraskuussa 2022 käynnistettiin lähipalveluiden ja yhteisötalouden siirtymäväylä, jolla pyritään tekemään EU:n yhteisötaloudesta ja paikallisista yrityksistä kestävämpiä, vihreämpiä ja digitaalisempia. Yhteiskehittämisprosessiin osallistui yhteensä yli 400 ekosysteemiin kuuluvaa sidosryhmää – muun muassa uusi eurooppalainen Bauhaus -yhteisö, joka osallistui loppuasiakirjan laatimiseen – joko yksittäin tai keväällä 2022 järjestetyssä erityistyöpajassa. Siirtymäväylässä viitataan uuteen eurooppalaiseen Bauhausiin aloitteena, jolla pyritään mobilisoimaan eri yhteisöjä ruohonjuuritasolla kestävien, rikastuttavien ja osallistavien hankkeiden kehittämiseksi. Sosiaalisiin infrastruktuureihin kohdistettujen investointien merkityksen osalta asiakirjassa viitataan kohtuuhintaista asumista koskevaan aloitteeseen, joka on uuden eurooppalaisen Bauhausin lippulaivahanke. Lisäksi siirtymäväylä korostaa digitaalisen sosiaalisen innovoinnin ja Tech for Good -periaatteen merkitystä sosiaalisiin tarkoituksiin perustuvien hankkeiden tukemisessa alhaalta ylöspäin suuntautuvan lähestymistavan mukaisesti. ·Maaliskuussa 2022 julkaistussa kestäviä ja kiertotalouteen perustuvia tekstiilejä koskevassa EU:n strategiassa ehdotetaan tekstiilituotteiden koko elinkaareen liittyviä toimia ja tuetaan ekosysteemiä vihreässä ja digitaalisessa siirtymässä. Strategiassa uuteen eurooppalaiseen Bauhausiin viitataan aloitteena, joka muuntaa Euroopan vihreän kehityksen ohjelman konkreettisiksi hankkeiksi, joilla edistetään kestäviä elämäntapoja ja kestävää muotia, ja joka myös vastaa estetiikkaan ja osallistavuuteen liittyviin vaatimuksiin. ·Siirtymäväylä kestävämpään, vihreämpään ja digitaalisempaan rakennusekosysteemiin tarjoaa lisämahdollisuuksia yhteistyöhön uuden eurooppalaisen Bauhausin kanssa. Komission yksiköiden valmisteluasiakirja yhteiskehittämisprosessin käynnistämisestä joulukuulta 2021 sisältää useita viittauksia uuteen eurooppalaiseen Bauhausiin, kuten viittauksia pitkälle menevien perusparannusten määrän vuosittaisesta lisäämisestä. NEB Labiin viitataan mahdollisena välineenä rakentamisen häiriönsietokykyä, mukaan lukien strategisten riippuvuuksien käsittelemistä, tukevan toteutuskehyksen luomiseksi. Lisäksi uusi eurooppalainen Bauhaus sisällytettiin yhtenä asiayhteytenä – muiden vihreän kehityksen ohjelman tavoitteita tukevien komission uusien sääntelyaloitteiden muassa – ehdotukseen rakennusten energiatehokkuudesta annetun direktiivin tarkistamiseksi. Uusi eurooppalainen Bauhaus oli mukana myös rakennustuoteasetuksen tarkistamisessa. Tavoitteenaan kehittää tulevaisuuteen suuntautuva tutkimus- ja innovaatio-ohjelma uudelle eurooppalaiselle Bauhausille komissio järjesti uuteen eurooppalaiseen Bauhausiin liittyvää tutkimusta ja innovointia koskevan korkean tason työpajan. Sen tuloksena julkaistiin helmikuussa 2022 raportti Horizon Europe-New European Bauhaus Nexus Report. Työpaja kokosi yhteen arkkitehtuurin, rakennetun ympäristön, muotoilun, ilmaston ja energia-alan asiantuntijoita. Raportin suositukset ja ehdotukset edistävät uuden eurooppalaisen Bauhausin tavoitteita paremmin tukevien Horisontti Eurooppa -puiteohjelman työohjelmien kehittämistä. Raportti on innoittanut useita Horisontti Eurooppa -työohjelman 2023–2024 ehdotuspyyntöjä. Toimielinten tasolla yksi tärkeimmistä kehityskohdista politiikan osalta olivat marraskuussa 2021 hyväksytyt neuvoston päätelmät kulttuurista, korkeatasoisesta arkkitehtuurista ja rakennetusta ympäristöstä uusi eurooppalainen Bauhaus ‑aloitteen keskeisinä osina. Päätelmissä jäsenvaltioita kehotetaan edistämään aloitteen valtavirtaistamista sekä kiertotalouden periaatteita ja lähestymistapoja kansallisissa sosioekonomisissa ja alueellisissa kehittämisstrategioissaan. Äskettäin hyväksytty kulttuurialan työsuunnitelma 2023–2026 sisältää neuvoston päätelmien sekä EU:n jäsenvaltioiden asiantuntijoiden OMC-ryhmän laatiman, investoimista kaikille laadukkaaseen arkkitehtuuriin ja elinympäristöön (2021) koskevan kertomuksen mukaisesti erityistoimen, joka liittyy uusi eurooppalainen Bauhaus -aloitteen edistämiseen OMC:n jälkeisissä asiantuntijaverkostojen tiedonvaihdoissa ja Arkkitehtuuripolitiikan eurooppalaisten johtajien (EDAP) säännöllisissä kokouksissa. Niissä voidaan pohtia aloitteita laadukkaan elinympäristön luomiseksi kaikille, myös maaseudulla ja syrjäisimmillä alueilla asuville. Lisäksi neuvosto antoi kesäkuussa 2022 suosituksen ympäristökestävyyttä koskevasta oppimisesta. Suosituksessa viitataan nimenomaisesti kulttuurisiin ja luoviin ulottuvuuksiin, joita uusi eurooppalainen Bauhaus tuo Euroopan vihreän kehityksen ohjelmaan. Siinä suositellaan investointeja vihreisiin ja kestäviin laitteisiin, resursseihin ja infrastruktuuriin (rakennuksiin, perustuksiin ja teknologiaan) oppimisen, sosiaalisen kanssakäymisen ja virkistyksen aloilla terveellisten ja kestävien oppimisympäristöjen varmistamiseksi. Euroopan parlamentti hyväksyi syyskuussa 2022 mietintönsä uudesta eurooppalaisesta Bauhausista. Parlamentin mietinnössä ilmaistaan kannatusta aloitteelle ja kehotetaan erityisesti lisäämään aloitteen rahoitusta. Myös Euroopan talous- ja sosiaalikomitea (ETSK) ja alueiden komitea (AK) antoivat myönteisiä lausuntoja. 4.2 Komissio ryhtyy sanoista tekoihin

Euroopan komissio pyrkii toteuttamaan uusi eurooppalainen Bauhaus -aloitteita myös osana omaa kiinteistöstrategiaansa ja ottamaan vastuuta tärkeänä toimijana Brysselissä sijaitsevassa EU-korttelissa. Komissio on helmikuusta 2021 lähtien toteuttanut uutta pitkän aikavälin kiinteistöstrategiaansa. Strategiaan kuuluvat komission tiedonanto ja toimintasuunnitelma komission viherryttämisestä. Niihin sisältyvät vihreän kehityksen ohjelman periaatteet sekä maailmanlaajuisesta pandemiasta seuranneista uusista hybridityötavoista saadut kokemukset. Tiedonannolla komissio laatii toimielimelle etenemissuunnitelman ilmastoneutraaliuden saavuttamiseksi vuoteen 2030 mennessä. Uusi eurooppalainen Bauhaus on osa tätä uutta strategiaa. Se tarjoaa uuden vuorovaikutuskanavan komission ja Brysselin paikallisten kumppaneiden välille sekä alueen että kaupungin tasolla. Osallistuminen on aina keskeisellä sijalla uuteen eurooppalaiseen Bauhausiin liittyvässä toiminnassa. Brysselin alueen kehittäessä uutta suunnitelmaa EU-korttelille uusi eurooppalainen Bauhaus järjesti asiaan liittyvän työpajan. Sillä haluttiin selvittää, mitä naapurustossa asuvat odottavat komission kaltaiselta julkiselta toimijalta. Uusi eurooppalainen Bauhaus innoitti myös Charlemagne-rakennukseen sijoitetun komission uuden vierailukeskuksen suunnittelua. Siellä käytettiin kiertotalouden periaatteiden mukaisia ja vastuullisia materiaaleja ja toteutettiin ihmiskeskeisempää suunnittelua. Euroopan komission Yhteisen tutkimuskeskuksen (JRC) uusi toimipaikka Sevillassa on ensimmäinen Euroopan komission rakennus, joka perustuu kokonaan ja alusta lähtien uuden eurooppalaisen Bauhausin kokonaiskonseptiin. Euroopan komissio valitsi tulevan kohteen konseptisuunnitelman kansainvälisessä arkkitehtuurikilpailussa. Rakennuksessa koko Yhteisen tutkimuskeskuksen alue katetaan Sevillalle tyypillisiä lehtikujia muistuttavilla aurinkokatoksilla, jotka suojaavat alla olevaa aukiota, puutarhaa ja tutkimusrakennusta. STREET VIEW © PLAYTIME Nämä esimerkit ovat vasta alkua uudelle, kestävälle lähestymistavalle. Nykyinen rakennuskanta ja käynnissä olevat EU-kortteliin kohdistuvat hankkeet huomioon ottaen muutos jatkuu tulevina vuosina. 5. Koulutus ja osaaminen Uuden eurooppalaisen Bauhausin yhteiskehittämisvaiheessa on käynyt selväksi, että taidot ja tiedot ovat keskeisessä asemassa yhteiskuntiemme ja taloutemme muutoksen vauhdittamisessa. Ne tarjoavat Euroopan vihreän kehityksen ohjelman edistäjille mahdollisuuksia sekä jäsenvaltioiden että EU:n tasolla. Uuden eurooppalaisen Bauhausin puitteissa on kehitetty useita taitoihin ja osaamiseen liittyviä hankkeita. Komissio aikoo jatkossakin keskittyä tähän osa-alueeseen – myös Euroopan osaamisen teemavuoden yhteydessä vuonna 2023. Kuten puheenjohtaja von der Leyen ilmoitti Bauhaus Into the Woods -konferenssissa marraskuussa 2022, aiomme aloittaa NEB Academy ‑hankkeen. Siinä tarjotaan kestävään rakentamiseen, biopohjaisiin materiaaleihin ja kiertotalouteen keskittyvää koulutusta ja tietämyksen jakamista. Euroopan kiertotaloutta ja biopohjaisia ratkaisuja edistävä yhteisyritys tukee hanketta miljoonan euron avustuksella. Jo nyt useat oppilaitokset joko ovat ehdottaneet uuden eurooppalaisen Bauhausin arvoihin perustuvia uusia opetussuunnitelmia tai palkkaavat nuoria tutkijoita edistämään uuteen eurooppalaiseen Bauhausiin liittyviä hankkeita. Delftin teknillinen yliopisto avasi nuoremman tutkijan paikan uuden eurooppalaisen Bauhausin NEB STAR -kärkihankkeessa. Irlannin tutkimusneuvoston University College Dublin -yliopiston tutkijalle myöntämässä tohtorin apurahassa tarkastellaan uuden eurooppalaisen Bauhausin mahdollisuuksia edistää oikeudenmukaista vähähiilistä siirtymää Irlannin kaupungeissa. Muut uuteen eurooppalaiseen Bauhausiin perustuvat University College Dublin ‑yliopiston yhteistyössä paikallisviranomaisten ja teollisuuden kanssa toteuttamat tutkimushankkeet käsittelevät muun muassa kulttuuriperintöä, käyttämättömien uskonnollisten rakennusten uudelleenkäyttöönottamista, vähähiilistä suunnittelua ja ilmastokestävien asuinalueiden yhteissuunnittelua. Myös Norjan teknis-luonnontieteellinen yliopisto avasi uudelle eurooppalaiselle Bauhausille omistetun taiteen tutkimukseen keskittyvän tohtorintutkinnon suorittamispaikan. Euroopan luovien alojen yhdistys (European Association of Creative Industries) valmistelee parhaillaan uuden eurooppalaisen Bauhausin periaatteet sisältävää eurooppalaista maisterin tutkintoa. Yhdistyksen tavoitteena on tuoda uuden eurooppalaisen Bauhausin ideat suuriin muotiyrityksiin sekä työstää vihreää ja digitaalista innovointia. Uusi eurooppalainen Bauhaus on puheenaiheena myös eCAADe:ssä (Education and Research in Computer-Aided Architectural Design in Europe). Kyseessä on Euroopan tärkein arkkitehtuurin digitaaliseen muutokseen keskittyvä koulutus- ja tutkimusyhteisö. Tämän vuoden vuosikokousta isännöi KU Leuven Gentissä. Kokouksessa keskityttiin aiheeseen ”Tulevaisuus yhteiskehittämällä: osallistaminen suunnittelussa ja sen kautta”, ja siihen sisältyi uutta eurooppalaista Bauhausia käsittelevä osio. Uudesta eurooppalaisesta Bauhausista on tulossa myös yhä kiinteämpi osa Euroopan arkkitehtuurikoulutusohjelmaa. Tämän vuoden Euroopan arkkitehtikoulutusyhdistyksen (European Association for Architectural Education) Madridissa pidetty vuotuinen konferenssi aiheesta ”Kohti uutta eurooppalaista Bauhausia” oli omistettu täysin liikkeelle. Koulutukseen ja ammatteihin liittyvää akateemista keskustelua ohjaavat nyt ilmastonmuutoksen torjunta ja kestävän kehityksen tavoitteiden saavuttaminen. Myös Bauhaus goes South -niminen NEB Lab -hanke pyrkii kehittämään uusi eurooppalainen Bauhaus -opetussuunnitelmaa yliopistoihin. Keväällä 2022 NEB Lab julkaisi ehdotuspyynnön aiheesta oppimispaikkojen muuttaminen. Ehdotuspyynnöllä pyritään edistämään uusia tapoja elää yhdessä ympäristöä vahingoittamatta, tekemään pienistä hankkeista näkyvämpiä osana uusi eurooppalainen Bauhaus ‑aloitetta ja luomaan samantyylisten hankkeiden toteuttajien ja potentiaalisten kumppaneiden kansainvälinen verkosto. Tätä varten tulevien sukupolvien täytyy oppia kunnioittamaan ja suojelemaan luonnon monimuotoisuutta. Meidän kaikkien tulee olla valmiita oppimaan pois haitallisista käyttäytymistavoistamme ja muuttamaan omia ajatusmallejamme. Oppilaitoksillamme on tässä tärkeä rooli. Ehdotuspyynnöllä pyritään yhdistämään aloitteita, jotka vaikuttavat siihen, missä ja miten ihmiset oppivat – luokkahuoneista kaduille, leikkikentille ja kirjastoihin. Ehdotuspyyntö käynnistettiin yhdessä ilmastoasioita edistävän koulutuksen koalition kanssa helmikuussa 2022, ja se päättyi vuoden 2022 lopussa. Se mobilisoi yli 190 osallistujaa EU:n lisäksi myös sen ulkopuolelta, esimerkiksi Meksikosta, Turkista ja Ukrainasta. Hankkeet ovat mittakaavaltaan ja luonteeltaan hyvin erilaisia, ulottuen yliopistoista, jotka pyrkivät ottamaan opiskelijoita mukaan kampuksensa peruskorjaukseen, aina taiteilijoihin, jotka perustavat lapsille ilmastokasvatustyöpajoja. Yksi ehdotuspyyntöön esitetyistä hankkeista, Koulu pakolaisille, on osa Puolan Otwieramy szkoły ‑hanketta (’ avaamme kouluja’). Hanke koostuu joukosta sosiaalisia toimia, joilla pyritään ratkaisemaan nykyisiä koulutusongelmia suunnittelun avulla. Hankkeen tavoitteena on antaa Ukrainan pakolaislapsille jälleen turvallisuuden ja yhteenkuuluvuuden tunne. Lokakuussa 2022 koulussa vieraili Ukrainan presidentin puoliso, Olena Zelenska. Lisäksi koulu palkittiin Puolan arkkitehtiliiton näyttelyssä kriisihaasteisiin vastaavana hankkeena yhdessä muun muassa japanilaisen arkkitehdin Shigeru Banin paperiväliseinäjärjestelmän kanssa (ks. myös NEB Labin Ukrainaan liittyvät toimet – Actions for Ukraine). 6.Tukijoiden ja toteuttajien kasvava yhteisö Uusi eurooppalainen Bauhaus on jo tavoittanut useita miljoonia ihmisiä kaikkialla EU:ssa, mutta sillä on yhä valtavaa potentiaalia kasvuun. Yhteisön tehtävä on ollut viedä eteenpäin uutta eurooppalaista Bauhausia koskevia viestejä, siirtää tietoa yhteisöön ja kehittää ratkaisuja yhdessä. Paikalliset ja kansainväliset järjestöt esimerkiksi kulttuurin, koulutuksen, arkkitehtuurin, kulttuuriperinnön, metsätalouden, rakentamisen ja asumisen tai muodin aloilta eri puolilta Eurooppaa kokoontuvat esittelemään työtään ja pohtimaan tapoja yhdistää voimansa. Samanmielisten – vaikkakin eri aloilta, lähtökohdista ja kokoluokista tulevien – organisaatioiden verkosto voi viedä agendaa eteenpäin nopeammin kuin erilliset organisaatiot yksinään. 600+ 80+ 19 99 27 100+ 6.1Kumppanit Kumppanit ovat voittoa tavoittelemattomia järjestöjä. Niihin kuuluu kansalaisjärjestöjä, säätiöitä sekä koulutus- ja tutkimustahoja, kuten yliopistoja ja korkeakouluja. Kumppanit ovat alusta asti toimineet aloitteen palauteryhmänä ja lähettiläinä. Ne ovat olleet eturivin toimijoita uuden eurooppalaisen Bauhausin yhteiskehittämisprosessissa. Ajan mittaan kumppaneita on pyydetty osallistumaan aloitteen tärkeiden välineiden laatimiseen. Tästä esimerkkinä on NEB Lab, jossa kumppanit johtavat useita, temaattisilta painopisteiltään erilaisia uusi eurooppalainen Bauhaus ‑hankkeita. Kumppanit ovat myös osallistuneet uusi eurooppalainen Bauhaus -kompassin suunnitteluun (ks. liite) ja tärkeisiin tapahtumiin, kuten uusi eurooppalainen Bauhaus -festivaaleille. Kumppaniorganisaatioita on kaikista jäsenvaltioista, ja ne tavoittavat miljoonia ihmisiä. Verkostoon on liittynyt myös useita tahoja EU:n ulkopuolisista maista, kuten Ukrainasta, Yhdysvalloista ja Turkista. Osa kumppaneista edustaa suuria verkostoja, osa ruohonjuuritason aloitteita. Uutta eurooppalaista Bauhausia koskevan, syyskuussa 2021 annetun tiedonannon julkaisemisen jälkeen kumppanien määrä on yli kaksinkertaistunut.

Uusi eurooppalainen Bauhaus -kumppaneiden määrä Esimerkiksi Belgiassa, Saksassa, Espanjassa ja Italiassa uusi eurooppalainen Bauhaus ‑kumppaniorganisaatioiden verkosto on levittäytynyt muita Euroopan maita nopeammin. Monet Belgiassa toimivat kumppanit ovat eurooppalaisia verkostoja. Yksi uuden eurooppalaisen Bauhausin tärkeistä tehtävistä on lisätä liikkeen läsnäoloa alueilla ja maissa, myös maaseutualueilla, joilla uusi eurooppalainen Bauhaus -kumppanuustoiminta on toistaiseksi ollut vähäistä. Kumppaneiden vähäinen määrä ei automaattisesti tarkoita vähäistä uusi eurooppalainen Bauhaus -toimintaa. Osassa jäsenvaltioita uusi eurooppalainen Bauhaus on hyvin suosittu, mutta kumppaniorganisaatioita on vähän. Tästä hyvä esimerkki on Viro. Uusi eurooppalainen Bauhaus -kumppaneiden alkuperämaa (9.10.2022) Uusi eurooppalainen Bauhaus on luonut aloitteen ympärille liikkeen ja inspiroinut lisäksi muita työskentelemään yhdessä aloitteen arvojen mukaisesti. Esimerkiksi Euroopan puualalla on perustettu Wood4Bauhaus, joka on avoin alusta yhteydenpitoon rakennusteollisuuden ja kaikkien sen sidosryhmien kanssa. Äskettäin perustettu European Fashion Alliance (eurooppalainen muotiliitto) on toinen esimerkki monikansallisesta aloitteesta, joka on saanut innoituksensa uudesta eurooppalaisesta Bauhausista. Saksassa maaliskuussa 2022 järjestetyssä kaksipäiväisessä muodin huippukokouksessa Uusi eurooppalainen Bauhaus -kumppani Fashion Council Germany kokosi yhteen Euroopan johtavat muotijärjestöt. Tarkoituksena oli muodostaa muutoskoalitio, jossa keskitytään Euroopan muodin tulevaisuuteen kestävyyden ja luovuuden näkökulmasta. Yhteenliittymään liittyi 25 eurooppalaista muotijärjestöä tavoitteenaan edistää kukoistavaa, kestävää ja osallistavaa eurooppalaista muodin ekosysteemiä. Uusi eurooppalainen Bauhaus -kumppanit tekevät konkreettisia muutoksia paikan päällä myös paikallisella tasolla. Tekniikan ja kehityksen keskus käynnisti NEBbyAYR-liikkeen Matosinhosin kaupungissa (Portugali). Keskus ottaa nuoret sukupolvet mukaan innovatiivisten kaupunkiratkaisujen suunnitteluun, prototyyppien laatimiseen ja käyttöönottoon varhaisessa vaiheessa. Se voitti vuoden 2021 uusi eurooppalainen Bauhaus -palkinnon. Espanjassa Galician terveydenhuoltopalvelu käyttää uuden eurooppalaisen Bauhausin narratiivia ja asemaansa virallisena uusi eurooppalainen Bauhaus -kumppanina päästäkseen johtavaan asemaan koko alueen kattavassa hankkeessa, jossa terveysala nostetaan kestävään kehitykseen perustuvan kulttuurisen ja sosiaalisen muutoksen liikkeellepanevaksi voimaksi. Ranskassa Unisson(s)-liikkeen tavoitteena on käynnistää uusi monitieteellinen arkkitehtuurisuuntaus uuden eurooppalaisen Bauhausin hengessä. Sen tavoitteena on saada aikaan yhteinen halu muuttaa käytäntöjä matalahiilisemmän ja orgaanisemman arkkitehtuurin suuntaan. Useat alankomaalaiset uusi eurooppalainen Bauhaus -kumppanit ovat yhdessä Alankomaissa toimivien ukrainalaisten suunnittelijoiden kanssa perustaneet aluesuunnitteluverkoston Ukrainan jälleenrakentamista varten . Verkosto keskittyy valmiuksien kehittämiseen ukrainalaisten työllistämisen, luentojen, konferenssien, tapaamisten ja studiovierailujen muodossa. 6.2 Ystävät Yhteisön perustan luomisen jälkeen kävi hyvin selväksi, että uusi eurooppalainen Bauhaus hyötyisi myös liikeyritysten ja viranomaisten, erityisesti alue- ja kaupunkiviranomaisten, aktiivisemmasta osallistumisesta. Keväällä 2022 avattiin uusi, pysyvä uuden eurooppalaisen Bauhausin ystäviä (Friends of the New European Bauhaus) koskeva haku. Tämän jälkeen ystäväverkostoon on liittynyt yli 80 tahoa. Ystävillä on yhteisössä tärkeä rooli. Ne voivat tarjoutua uuden eurooppalaisen Bauhausin hankkeiden isänniksi tai sponsoreiksi. Ne joko rahoittavat hankkeita tai tuovat ne kaupunkiinsa tai alueelleen ja auttavat niiden toteuttamisessa. Esimerkiksi suunnittelijayhteisö Arup on tarjonnut uusi eurooppalainen Bauhaus -kumppanille Concomitentesille apua hankkeeseen, jossa keskitytään kestävyyteen ja kansalaisten osallistamiseen liittyviin taiteellisiin ja kulttuurisiin käytäntöihin. Kiinteistöalan merkittävä toimija Drees&Sommers käynnisti Re-Building Europe -aloitteen, johon osallistuu suuri joukko elinkeinoelämän edustajia. Useissa työpajoissa joukko yhtiöitä, sijoittajia, kiinteistöyhtiöitä, arkkitehtejä, insinöörejä, kuntia ja asukkaita pohtii ratkaisuja, joiden avulla Eurooppa voi nousta kestävyyden, digitalisaation ja varautumisen johtajaksi ja innovaattoriksi. Ystävät pyrkivät myös kokoamaan ja aktivoimaan sidosryhmien paikallisia yhteisöjä esimerkiksi suomalaisen uusi eurooppalainen Bauhaus -ystävän, Maptionnairen, järjestämien aamiaistapaamisten kaltaisten aloitteiden kautta. Nämä tapaamiset toimivat alustana, jonka puitteissa suomalaiset uusi eurooppalainen Bauhaus -sidosryhmät voivat vaihtaa tietoja yhteisöllisen toiminnan käytännöistä. Uusi eurooppalainen Bauhaus pyrkii saamaan aikaan konkreettisia muutoksia paikan päällä, ja suuri osa tästä muutoksesta tapahtuu paikallis- ja aluetasolla. Näin ollen maaseudulla, kaupungeilla ja alueilla on keskeinen rooli uuden eurooppalaisen Bauhausin tavoitettavuuden parantamisessa ja kansalaisten mukaan ottamisessa muutosprosessiin. Uusi eurooppalainen Bauhaus -yhteisöön ystäviksi liittyneitä julkisyhteisöjä ovat muun muassa Bolzanon autonominen maakunta, joka koordinoi NEB Labin NEB of the Mountains -hanketta, sekä Hauts-de-Francen alue, joka toteuttaa koheesiopolitiikan eurooppalaista kaupunkialoitetta. Useampien alueiden ja paikallisten julkisten toimijoiden ystäviksi liittyminen on ratkaisevan tärkeää, jotta paikalliset uusi eurooppalainen Bauhaus -hankkeet leviävät kaikkialle Eurooppaan ja niihin liittyvät yhteisöt voivat kukoistaa. Ystävien maantieteellinen levinneisyys on samankaltainen kuin kumppaneiden levinneisyys. Puolet ystävistä tulee neljästä jäsenvaltiosta (Saksa, Espanja, Ranska ja Italia). Monet ystävät ovat aktiivisia arkkitehtuurin, muotoilun ja kaupunkikehityksen aloilla. Ystävien maantieteellisen levinneisyyden monipuolistaminen ja yhteisön laajentaminen niin, että se kattaisi enemmän paikallisia ja alueellisia tahoja sekä nuorison, osallisuuden, taiteen ja kulttuurin parissa toimivia tahoja, on haaste lähitulevaisuudessa. Uusi eurooppalainen Bauhaus kehittää myös keinoja aktiivisempaan vaihtoon ja verkostoitumiseen yhteisön jäsenten kesken. 6.3Korkean tason pyöreä pöytä Aloite on suunnitteluvaiheestaan lähtien ja halki koko toteutusvaiheensa hyötynyt suuresti korkean tason pyöreän pöydän 19 jäsenen panoksesta. Pyöreän pöydän tavoitteena on edistää aloitetta siellä, minne EU:n politiikan välineet eivät ulotu. Sen erilaiset kulttuuriset ja maantieteelliset tulosuunnat Euroopasta, Aasiasta ja Afrikasta tuovat arvokkaita näkökulmia uuteen eurooppalaiseen Bauhausiin. Jäsenillä on erilaisia rooleja ja tehtäviä. He osallistuivat ryhmänä uuden eurooppalaisen Bauhausin yhteiskehittämisvaiheeseen laatimalla raportin. Heillä oli tärkeä rooli myös uutta eurooppalaista Bauhausia koskevan, syyskuussa 2021 annetun tiedonannon laatimisessa. He toimivat komission puheenjohtajan ja jäsenten palautteenantajina, jotta nämä voivat testata ajatuksia ja viedä aloitetta eteenpäin. Yksittäin jäsenet toimivat uuden eurooppalaisen Bauhausin lähettiläinä omissa maissaan ja yhteisöissään sekä osallistuvat uuden eurooppalaisen Bauhausin toimiin ja tapahtumiin. Esimerkkinä voidaan mainita vuoden 2022 uusi eurooppalainen Bauhaus -festivaalit, joille monet jäsenet osallistuivat aktiivisesti puhujina tai oheistapahtumien järjestäjinä. Korkean tason pyöreän pöydän jäsenet osallistuvat aktiivisesti myös NEB Lab -hankkeisiin. Viime aikoina jäsenet ovat aloittaneet omien työryhmiensä perustamisen uusi eurooppalainen Bauhaus -yhteisössä. Esimerkiksi Pia Maier Schriever kehittää uuden eurooppalaisen Bauhausin kauneusnäkökulmaa eri taustoista tulevien asiantuntijoiden kanssa. Korkean tason pyöreän pöydän jäsenet, puheenjohtaja Ursula von der Leyen, komission jäsen Mariya Gabriel ja komission jäsen Elisa Ferreira © Euroopan unioni 2021

6.4 Kansalliset yhteyspisteet Kaikki jäsenvaltiot ovat nimenneet uudelle eurooppalaiselle Bauhausille kansalliset yhteyspisteet. Niiden tarkoitus on yhdistää ja koordinoida aloitteeseen liittyviä toimia kansallisella tasolla. Kansalliset yhteyspisteet keräävät tietoa merkityksellisestä kehityksestä kansallisella alueella ja osallistuvat EU:n laajuisen epävirallisen verkoston tietojen ja kokemusten vaihtoon. Ne ovat ratkaisevan tärkeitä uutta eurooppalaista Bauhausia koskevan tiedon levittämisessä jäsenvaltioiden sisällä. Tämä uusi rooli on annettu erityyppisille tahoille aina kansallisista innovaatiokeskuksista ja arkkitehtuurikeskuksista kulttuuri- ja urheiluministeriöille, ympäristö- ja energiaministeriöille ja sisäministeriölle. Tämä institutionaalinen monimuotoisuus heijastaa hyvin aloitteen monialaista luonnetta ja rikastuttaa verkoston laajuista vaihtoa. Kansalliset yhteyspisteet kokoontuvat säännöllisesti verkossa ja kerran puheenjohtajakauden aikana puheenjohtajamaassa. Ensimmäisen, Pariisissa pidetyn onnistuneen kokouksen jälkeen seuraava kokous pidetään Malmössä kesäkuussa 2023 Ruotsin puheenjohtajakaudella. Puheenjohtajamaa Ruotsi sisällyttää myös uusi eurooppalainen Bauhaus -tapahtuman maan suurimpaan kulttuuripoliittiseen tapahtumaan People and culture. Tšekin puheenjohtajakaudella järjestettiin useita uusi eurooppalainen Bauhaus -tapahtumia, muun muassa kaksi tapahtumaa Brnossa. Uusi eurooppalainen Bauhaus – kansalliset yhteyspisteet © Euroopan unioni 2021 7.New European Bauhaus Lab (NEB Lab) NEB Lab on aloitteen ajatus- ja toimintahautomo. Sen puitteissa on tarkoitus luoda yhteiskehittämisen keinoin, kehittää prototyyppiasteelle ja testata välineitä, ratkaisuja ja poliittisia toimia, jotka helpottavat haluttua muutosta kentällä. NEB Lab -hankkeita ehdottavat ja johtavat joko komissio tai uusi eurooppalainen Bauhaus -yhteisön eri jäsenistä muodostuvat konsortiot. Hankekumppanuuksissa on yhdisteltävä eri tieteenaloja ja asiaankuuluvia pätevyyksiä sekä otettava mukaan osallistujia eri EU-maista. Hankkeiden odotetaan käynnistävän muutosprosessin. Niiden olisi tuloksillaan vaikutettava päätöksentekoon sekä tarjottava avoimen lähdekoodin oppimismahdollisuuksia uusi eurooppalainen Bauhaus -yhteisön jäsenille. Lisäksi niitä olisi voitava testata ja toistaa eri yhteyksissä. New European Bauhaus Lab ei tarjoa suoraa rahoitusta vaan tukee hankkeiden kehitystä ja mahdollistaa yhteydet mahdollisesti kiinnostuneisiin tahoihin (esim. komission yksiköt, alue- tai paikallisviranomaiset, yritykset, asiantuntijat). Marraskuussa 2022 NEB Lab oli mukana viidessä komission johtamassa ja kolmessa yhteisön johtamassa hankkeessa. NEB Lab -hankkeet © Euroopan unioni 2022 7.1Komission johtamat hankkeet Komission johtamista hankkeista on päätetty yhteiskehittämisvaiheen tulosten perusteella. Yhteisö määritteli tärkeiksi rakennetun ympäristön muutoksen ja uusi eurooppalainen Bauhaus -hankkeiden toteuttamisen mahdollistajiksi rahoituksen, sääntelyn, osaamisen/koulutuksen ja merkinnän. Tässä luvussa keskitytään komission vetämistä hankkeista kolmeen aloitteeseen, jotka ovat tuottaneet tuloksia jo vuonna 2022: Merkintästrategia on hanke, jolla pyritään kehittämään välineitä uusi eurooppalainen Bauhaus -aloitteiden ominaisuuksien määrittelyyn ja kuvailuun. Se voi olla esimerkiksi innovatiivisia rahoitusratkaisuja koskeva hanke tai hanke Ukrainan kriisitilanteen ratkaisemiseksi. Ukrainaa koskeva hanke lisättiin New European Bauhaus Labiin Venäjän hyökkäyksen alkamisen jälkeen. Siinä ilmaistaan uusi eurooppalainen Bauhaus -yhteisön valmius Ukrainan tukemiseen. Merkintästrategia kehitettiin selventämään uusi eurooppalainen Bauhaus -hankkeiden ja -aloitteiden valinta- ja arviointiperusteita. Strategiaa toteutetaan Euroopan parlamentin uusi eurooppalainen Bauhaus -tietämyksenhallintafoorumia koskevan valmistelutoimen puitteissa. Merkintästrategiassa on kaksi tasoa. Ensimmäinen on uusi eurooppalainen Bauhaus -kompassi. Se on puiteasiakirja, jossa määritellään selkeästi kolme uusi eurooppalainen Bauhaus -arvoa sekä -periaatteet, joita voidaan käyttää eri aloihin liittyvissä hankkeissa. Toisen tason muodostavat yksityiskohtaiset perusteet tietyille hankeryhmille, kuten rakennetulle ympäristölle tai tekstiileille. Uusi eurooppalainen Bauhaus -kompassi julkaistaan tämän raportin liitteenä. Siinä määritellään hankkeensa alussa olevien aloitteiden tavoitetasot ja tarjotaan konkreettinen, aidosti osallistava ja monialainen ohjauskehys päätöksentekijöille, jotka haluavat soveltaa uuden eurooppalaisen Bauhausin ajattelutapaa alueellaan. Kompassissa otetaan huomioon uuden eurooppalaisen Bauhausin arvoja ja periaatteita koskeva tuore kirjallisuus. Lisäksi huomioidaan arvojen ja periaatteiden käyttö muissa EU:n ohjelmissa, julkaisuissa ja sitoumuksissa, kuten avoin koordinointimenetelmä raportissa Towards a shared culture of architecture: Investing in a high-quality living environment for everyone (Kohti yhteisen arkkitehtuurin kulttuuria: investointi laadukkaisiin elinympäristöihin kaikkia varten), Davosin julistuksessa tai Euroopan vihreän sopimuksen monissa pilareissa, erityisesti rakennusten perusparannusaallossa. Määritelmiä täydennetään esimerkeillä, ohjaavilla periaatteilla ja arviointityökaluilla. Uusi eurooppalainen Bauhaus -kompassin tavoitteena on myös helpottaa uuteen eurooppalaiseen Bauhausiin liittyvien julkisten politiikkojen ja rahoitusaloitteiden kehittämistä sekä EU:n tasolla että jäsenvaltioissa. Tulevina vuosina kompassin pohjalta tullaan kehittämään tarkempia arviointikehyksiä. Ensin rakennuksille ja rakennetulle ympäristölle kehitetään kriteerit, joissa otetaan huomioon uuden eurooppalaisen Bauhausin kolme ulottuvuutta – kestävyys, kauneus ja osallisuus. Toisessa vaiheessa keskitytään tekstiilialaan. Näitä uusi eurooppalainen Bauhaus -merkintöjä kehitetään tiiviissä yhteydessä olemassa olevien kehysten, kuten Level(s)-menetelmän tai kestävän tekstiilimerkinnän, kanssa. Ensimmäiset tulokset olisi saatava ennen nykyisen komission toimikauden päättymistä. Vuonna 2022 valmistui NEB Lab -hankkeen ensimmäinen vaihe Innovatiiviset rahoitusratkaisut. Hankkeen tavoitteena oli tarjota taloudellista tukea pienille eurooppalaisille tuensaajille, joiden on vaikea saada EU:n rahoitusta tavallisten, usein monimutkaisten EU:n ehdotuspyyntöjen ja ohjelmien kanavien kautta. Vuonna 2023 kehitetään uusi NEB Funding Solutions Hub -keskus, joka kattaa sekä hyväntekeväisyyden että joukkorahoituksen. Se toimisi keskitettynä palvelupisteenä sekä hyväntekeväisyysjärjestöille että hankevastaaville ja tehostaisi alan toimintaa ja siihen keskittymistä. Venäjän hyökkäyksen myötä kehitettiin NEB Lab -hanke Actions for Ukraine. Osana Ukrainan auttamiseen pyrkivien eurooppalaisten ohjelmien ekosysteemiä uuden eurooppalaisen Bauhausin ensimmäinen tehtävä on ollut käynnissä olevien aloitteiden yhdistäminen vahvaa verkostoaan ja kollektiivista älykkyyttään hyödyntäen. Hanketta kehitettiin NEB Labissa yhteistyössä ukrainalaisten kumppaneiden kanssa. Siinä on kolme pääpainopistettä: asuntokriisi, kiertotalouden mukainen asuminen ja valmiuksien kehittämisen verkkoseminaarit.

Ensimmäisenä pilottitoimena korkean tason pyöreän pöydän jäsenet Shigeru Ban (Japani), Hubert Trammer (Puola) ja Mária Beňačková Rišková (Slovakia) ovat yhdessä uusi eurooppalainen Bauhaus ‑kumppaneiden kanssa ottaneet käyttöön paperiväliseinäjärjestelmän . Se on yksinkertainen mutta tehokas ratkaisu yksityisyyden lisäämiseksi väliaikaisissa majoituskeskuksissa (esim. julkisissa rakennuksissa tai urheilukeskuksissa). Seuraavaksi Ukrainaan liittyen NEB Lab jatkaa valmiuksien kehittämistä paikallisissa kunnissa yhdessä sidosryhmiensä kanssa. Ensimmäiset kiireellisimpiä prioriteetteja koskevat asiantuntija-arvioinnit ovat osoittaneet, että esimerkiksi kestävän jälleenrakentamisen, energiatehokkuuden sekä osallistavien prosessien ja kaupunkisuunnittelun osalta tiedon ja asiantuntemuksen vaihdolle ja mukauttamiselle on tarvetta. Keväällä 2023 Ukrainan kunnille järjestetään webinaareja jälleenrakentamisen eri osa-alueista. Komission vetämien hankkeiden lisäksi uusi eurooppalainen Bauhaus -yhteisö johtaa kolmea NEB Lab -hanketta. Näissä hankkeissa uusi eurooppalainen Bauhaus -yhteisön jäsenet järjestäytyvät omatoimisesti saadakseen aikaan muutoksia tietyissä paikoissa tai tietyissä yhteyksissä. 7.2 Yhteisön johtamat hankkeet ·NEB goes South on kuuden eteläeurooppalaisen arkkitehtikoulun (Porto, Valencia, Toulouse, Bologna, Zagreb, Ateena) käynnistämä hanke. Aloitteessa keskustellaan ongelmista ja reagointitarpeista, joita Etelä-Euroopan alueet kohtaavat ympäristö- ja yhteiskunnallisiin kriiseihin liittyen, sekä inspiroidaan muutoksiin opetussuunnitelmissa tueksi uudelle ammattikulttuurille, joka edistää kestävämpää rakennettua ympäristöä uuden eurooppalaisen Bauhausin arvojen mukaisesti. ·Nordic carbon neutral Bauhaus -aloite pyrkii vapauttamaan luovaa voimaa, jonka avulla voidaan visioida tulevaisuuden rakennettua ympäristöä ja kaupunkeja. Aloite on viiden pohjoismaisen hallituksen (Tanska – ja Färsaarten itsehallintoalue – Suomi, Ruotsi, Islanti ja Norja) käynnistämä. Viro liittyi pohjoismaiseen Bauhausiin marraskuussa 2022. · New European Bauhaus of the mountains -aloitteen tavoitteena on panna uusi eurooppalainen Bauhaus täytäntöön alueellisella tasolla, erityisenä fokuksenaan Etelä-Tiroli. Hankkeella edistetään vuoristoalueiden paikkojen, julkisten tilojen ja rakennusten muutosta. Muut uusi eurooppalainen Bauhaus -yhteisön käynnistämät hankkeet lisätään NEB Labiin vuoden 2023 alussa. Aliedustettuina olevista jäsenvaltioista tulevia yhteisöjä kannustetaan osallistumaan NEB Lab -hankkeisiin.



8. Uusi eurooppalainen Bauhaus -palkinnot 2021 ja 2022 Uusi eurooppalainen Bauhaus -palkinnot ovat erityinen tapa tukea paikan päällä toteutettavia aloitteita. Kilpailu luotiin toteutuneiden saavutusten tunnustamiseksi ja juhlistamiseksi sekä nuorempien sukupolvien uusien konseptien ja ideoiden tukemiseksi. Ne antavat näkyvyyttä esimerkeille ja käsitteille, jotka havainnollistavat, että alueillamme, yhteisöissämme ja toimintatavoissamme on kauneutta, kestävyyttä ja osallistavuutta, ja jotka tasoittavat tietä tulevalle. The Rivers of Sofia © European Union 2022 Blue Economy Happy School Skabrnja, Kroatia

© Euroopan unioni 2022 Uusi eurooppalainen Bauhaus -palkintojen kaksi kierrosta vuosina 2021 ja 2022 (joihin saatiin yhteensä yli 3 000 hakemusta) kuuluvat tähän mennessä aloitteen näkyvimpiin ja konkreettisimpiin toimiin. Uusi eurooppalainen Bauhaus -palkinnoilla nostetaan esiin hankkeita ja ideoita, jotka ovat linjassa uuden eurooppalaisen Bauhausin periaatteiden kanssa ja joilla on vaikutus paikallisyhteisöissä eri puolilla EU:ta, myös maaseutualueilla. Uusi eurooppalainen Bauhaus -palkintojen kahdella kierroksella palkittiin yhteensä 38 voittajaa. Palkintojen yhteenlaskettu summa oli 795 000 euroa. Molemmilla kierroksilla myönnettiin NEB Awards -palkintoja toteutuneille hankkeille sekä New European Bauhaus Rising Stars -palkintoja enintään 30-vuotiaiden nuorten taitajien konsepteille ja ideoille. Vuonna 2022 palkintojen käsite sovitettiin yhteen uuden eurooppalaisen Bauhausin suunnitteluvaiheessa määriteltyjen keskeisten, uuden eurooppalaisen Bauhausin tiedonannossa kuvattujen temaattisten toimintalinjojen kanssa. Ne ovat luontoyhteyden palauttaminen, yhteenkuuluvuuden tunteen palauttaminen, kipeimmin muutosta kaipaavien alueiden ja ihmisten priorisointi sekä tarve pitkän aikavälin elinkaariajattelulle teollisuuden ekosysteemeissä. Samalla kannustettiin voittajien maantieteellisen edustuksen tasapainottamiseen. Vuonna 2022 yksi kansanäänestyksen voittajista oli Kyproksella toteutettu hanke. Tämä osoittaa, että uuden eurooppalaisen Bauhausin tavoittavuus ja tunnistaminen ovat leviämässä myös pienempiin jäsenvaltioihin. Monille finalisteille ja palkintojen voittajille palkinto oli kannustin uuden eurooppalaisen Bauhausin arvojen mukaisiin jatkotoimiin. Erinomainen esimerkki on Itävallan vuoden 2022 uusi eurooppalainen Bauhaus -palkinnon saaneen tiimin (Gleis 21, einszueins architektur & Schwarzatal) vuoden 2022 uusi eurooppalainen Bauhaus -palkintojen 52 finalistille tarjoama Bauhaus in Residence Vienna 2023 Programme -ohjelma. Ohjelmassa neljä vuoden 2022 uusi eurooppalainen Bauhaus -palkintojen finalistia kutsutaan Wieniin kuukauden ajaksi työskentelemään ”kaunista, kestävää, yhdessä” -aiheen parissa. Myös kreikkalainen Odyssea Academy, joka voitti palkinnon vuonna 2022 haavoittuvassa asemassa olevien ihmisryhmien ammatillista integroitumista edistävällä hankkeellaan, aikoo kutsua Kreikkaan muita uusi eurooppalainen Bauhaus -palkinnon saajia ja isännöidä heitä. Yksi vuoden 2021 voittajahankkeista, Espanjan NEST-hanke, joka voitti kategoriassa Ratkaisut rakennetun ympäristön ja luonnon rinnakkaiskehitykseen, on valittu Euroopan innovaatio- ja teknologiainstituutin startup-yrityskiihdyttämöön. Tämä osoittaa alkua uuden eurooppalaisen Bauhausin lähestymistavalle ideoista liiketoimintaan ja startup-yrityksistä kasvuyrityksiksi sekä luo synergioita EU:n välineiden kanssa. Monet ensimmäisten kahden uusi eurooppalainen Bauhaus -palkintokierroksen palkituista vahvistivat, että palkinnon saaminen vaikutti myönteisesti ja pitkäkestoisesti heidän hankkeisiinsa. He korostivat, että on hyödyllistä olla osana samat arvot jakavaa yhteisöä ja että uusi eurooppalainen Bauhaus -palkinnot ja niihin liittyvä rahoitus ovat johtaneet ensimmäisiin näkyviin muutoksiin kentällä. Uusi eurooppalainen Bauhaus -palkinnon saajat ovat ennen kaikkea edelläkävijöitä. He osoittavat esimerkillään, että laadukkaat, kestävät ja osallistavat ratkaisut ovat mahdollisia, ja innostavat monia muita seuraamaan esimerkkiään. Komission jäsenet Mariya Gabriel, Elisa Ferreira ja vuoden 2022 palkintokilpailun finalistit uusi eurooppalainen Bauhaus -festivaaleilla kesäkuussa 2022 järjestetyssä palkintotilaisuudessa © Euroopan unioni 2022 Uusi eurooppalainen Bauhaus -aloitteen muuttaessa elinympäristöämme ja toimintatapaamme uusi eurooppalainen Bauhaus -palkinnot mukautuvat vastaamaan tätä muutosta. Vuoden 2023 uusi eurooppalainen Bauhaus -palkintokierroksella palkintojenjaon maantieteellinen soveltamisala laajennetaan ensimmäistä kertaa kattamaan EU:n lisäksi Länsi-Balkanilla toteutetut hankkeet uuden eurooppalaisen Bauhausin pitkän aikavälin tavoitteen mukaisesti. Muutoksella pyritään siirtymään kohti maailmanlaajuista keskustelua, lisäämään yhteistyötä ja oppimaan toisilta globaaleihin haasteisiin vastaavien paikallisten ratkaisujen toteuttamista. Euroopan taitojen teemavuonna toteutetuille hankkeille myönnettävän New European Bauhaus Champions -palkinnon ja erinomaisille ideoille myönnettävän New European Bauhaus Rising Stars -palkinnon lisäksi koulutukseen ja oppimiseen keskittyville aloitteille on jaossa New European Bauhaus Education Champions ‑lisäpalkinto. Näissä kolmessa kategoriassa 15:lle palkinnon saajalle jaetaan yhteensä 345 000 euroa, jolla tuetaan hankkeiden ja konseptien kehittämistä ja tunnetuksi tekemistä. Voittajat julkistetaan komission järjestämässä virallisessa palkintoseremoniassa kesäkuussa 2023. 9. Viestintä, kansalaisten osallistuminen, tapahtumat

9.1 Viestintä ja kansalaisten osallistuminen Uusi eurooppalainen Bauhaus edistää kollektiivisia monitasoisia toimia ja kansalaisten osallistumista kauniimman, kestävämmän ja osallistavamman tulevaisuuden rakentamiseksi. Aloitteen pyrkimyksissä edistää kansalaisten osallistumista keskeisessä asemassa on alusta lähtien ollut viestintä. Vuonna 2022 uuteen eurooppalaiseen Bauhausiin liittyvällä viestinnällä pyrittiin 1.lisäämään tietoisuutta aloitteesta ja innostamaan ihmisiä tarinankerronnan keinoin sekä näyttämällä paikallisia esimerkkejä myönteisestä muutoksesta 2.luomaan yhteyksiä alan ammattilaisiin, jotka haluavat liittyä aloitteen kasvavaan yhteisöön 3.jakamaan hyödyllistä sisältöä ja tietoa tuen saamisesta hankkeille käytettävissä olevien rahoitusmahdollisuuksien kautta. Vuoden aikana keskeisiä viestejä levitettiin asiaankuuluville toimijoille, yhteisön jäsenille ja kansalaisille lehdistön, digitaalisen median (verkkosivusto, uutiskirjeet, Instagram) sekä verkossa ja käytännössä toteutettujen tapahtumien kautta. Vuoden 2022 kaksi merkittävintä ja vaikuttavinta kampanjaa olivat uusi eurooppalainen Bauhaus ‑palkinnot (tammi–heinäkuu) ja uusi eurooppalainen Bauhaus -festivaalit (helmi–kesäkuu). Kumpikin kampanja oli monikanavainen ja monikielinen. Vuoden kohokohtia olivat muun muassa NEB Labin lanseeraus ja yhteisön huhtikuinen laajentuminen, jossa mukaan otettiin myös yritykset ja viranomaiset. Myös uuden eurooppalaisen Bauhausin innoittaman, 400 tutkijalle tarkoitetun komission yhteisen tutkimuskeskuksen uuden rakennuksen suunnitteluun tähtäävän kansainvälisen arkkitehtikilpailun voittajan julistaminen herätti paljon huomiota. Lisäksi rahoitusmahdollisuuksiin ja uuden eurooppalaisen Bauhausin ehdotuspyyntöjen tuloksiin liittyvät ilmoitukset saivat aikaan suurta kiinnostusta koko vuoden ajan. Esimerkkejä näistä ovat maaliskuun avoimet ehdotuspyynnöt kansalaisten ja kaupunkien tukemiseksi, toukokuun kärkiesittelyhankkeet, syyskuun 60 Craft-kaupunkia ja lokakuun uuden eurooppalaisen Bauhausin kaupunkialueiden innovatiivisia toimenpiteitä koskeva avoin ehdotuspyyntö. 9.2 Uusi eurooppalainen Bauhaus -tapahtumat Viime vuoden aikana uusi eurooppalainen Bauhaus -yhteisön järjestämät ja yhteisöä varten järjestetyt tapahtumat tarjosivat monia tilaisuuksia vaihtaa ajatuksia, herättää keskustelua uutta eurooppalaista Bauhausia koskevista aiheista ja tutustua yhteistyömahdollisuuksiin. Uusi eurooppalainen Bauhaus ‑tapahtumat voivat myös tuoda aloitteen näkyvämmäksi sellaisille ihmisille, jotka eivät vielä tiedä siitä. Lisäksi tapahtumissa voidaan esitellä parhaillaan tehtävää työtä ja luoda yhteyksiä eri alojen ja yhteisöjen välille. Komission tietojen mukaan marraskuun 2021 ja marraskuun 2022 välisenä aikana järjestettiin yli 120 hajautettua/riippumatonta uusi eurooppalainen Bauhaus -tapahtumaa. Monissa niistä keskityttiin hyvien käytäntöjen jakamiseen yhteisön jäsenten välillä yli rajojen ja tieteenalojen. Myös EU-maissa olevat komission edustustot järjestivät uusi eurooppalainen Bauhaus -tapahtumia ja tekivät yhteistyötä paikallisten ja kansallisten sidosryhmien ja organisaatioiden kanssa. 9.2.1 Uusi eurooppalainen Bauhaus -festivaalit 2022 Ensimmäiset uusi eurooppalainen Bauhaus -festivaalit (9.–12. kesäkuuta 2022) olivat suurin uusi eurooppalainen Bauhaus -yhteisön tapahtuma aloitteen käynnistämisen jälkeen. Ne kokosivat yhteen yli 200 000 ihmistä verkossa ja paikan päällä sekä Brysselissä että EU-maissa. Festivaalien päätavoitteena oli viestiä, juhlia ja keskustella kasvokkain käytännöistä, joilla asuintiloistamme ja päivittäisistä kokemuksistamme voidaan tehdä kauniimpia, kestävämpiä ja osallistavampia. Tapahtuma suunniteltiin kolmen pääpilarin ympärille: FAIR (uusi eurooppalainen Bauhaus -aloitteiden näyttely), FEST (kulttuuriohjelma) ja FORUM (keskustelut uusi eurooppalainen Bauhaus -aiheista). Komission puheenjohtaja Ursula von der Leyen avasi festivaalit virallisesti Roomasta käsin. Komission jäsenet Mariya Gabriel ja Elisa Ferreira taas olivat mukana tapahtumassa Brysselissä yhdessä osallistujien kanssa ja päättivät tapahtuman jakamalla vuoden 2022 uusi eurooppalainen Bauhaus ‑palkinnot. Jo pelkkä festivaalin avajaistilaisuus ja uusi eurooppalainen Bauhaus -palkintojen esittely houkuttelivat paikalle ja verkkoon yli 2 000 osallistujaa. Kaiken kaikkiaan lavalle astui yli 100 puhujaa ja taiteilijaa. Lukuisia tapahtumia ja esityksiä seurasi noin 200 000 henkilöä. Festivaalit osoittautuivat erinomaiseksi mahdollisuudeksi verkostoitua, vaihtaa tietoja ja juhlistaa eri aloja aina tieteestä taiteeseen, muotoilusta politiikkaan ja arkkitehtuurista teknologiaan. Huomattava esimerkki yhteisön paneutuneisuudesta oli European State Architect Network -verkoston perustaminen. Verkosto sai alkunsa festivaaleilla neljän valtionarkkitehdin (Irlannista, Alankomaista, Ruotsista ja Belgian Flanderin alueelta) sekä kahden kaupunkiarkkitehdin (Brysselistä ja Groningenista) välisen verkostoitumisen seurauksena. Esityslistalle otettiin myös uusia aiheita, kuten Ukrainan vakava tilanne. Uusi eurooppalainen Bauhaus -tiimi järjesti useita tapaamisia festivaaleilla läsnä olleen Ukrainan uusi eurooppalainen Bauhaus ‑yhteisön kanssa. Uusi eurooppalainen Bauhaus -festivaalit © Euroopan unioni 2022 Brysselissä järjestettyjen kohtaamisten lisäksi juhliin kuului yli 200 oheistapahtumaa, jotka järjestettiin eri puolilla Eurooppaa. Osassa tapahtumista oli yli tuhat osallistujaa, mutta mukaan mahtui myös pienempiä tapahtumia, joilla oli suora vaikutus yhteisöihin.

Osa oheistapahtumista oli itsessään pieniä festivaaleja. World Human Forumin järjestämät Kreikan uusi eurooppalainen Bauhaus -festivaalit pidettiin Ellinikonissa Ateenan Rivieralla, joka on Euroopan suurin kaupunkikehityshanke. ECO-building the Future -teemalla järjestettyyn tapahtumaan kokoontui korkean tason poliittisia päättäjiä sekä merkittäviä kansainvälisiä puhujia ekologian, kaupunkikehityksen, matkailun, uudistavan kaupunkikehityksen ja kestävyyden aloilta. Useissa teemakohtaisissa istunnoissa esiteltiin uusia tai innovatiivisia esimerkkejä uuden eurooppalaisen Bauhausin kolmesta ydinarvosta: kaunista, kestävää, yhdessä. © World Human Forum 2022 Historialliseen Bauhausiin liittyvässä, Saksan Dessaussa järjestetyssä The Culture of Transformation ‑oheistapahtumassa selvitettiin, miten kulttuuritapahtumat voivat vahvistaa rakennemuutosta. Tapahtumassa keskityttiin konkreettiseen esimerkkiin Zeitzin kaupungista, Dessaun lähellä sijaitsevasta maaseutualueesta, jossa on toteutettu suuria taloudellisia ja sosiaalisia muutoksia Berliinin muurin murtumisen jälkeen ja joka on uusien haasteiden edessä suunnitellun kivihiilen käytöstäpoiston vuoksi. Komissio järjesti uusi eurooppalainen Bauhaus -festivaalien aikana älykkäitä kaupunkeja koskevaan haastealoitteeseen liittyvän oheistapahtuman, joka edistää uuden eurooppalaisen Bauhausin tavoitteiden saavuttamista tuomalla luovilla ratkaisuilla kiertotaloutta paikallisyhteisöille 136 kaupungissa. Viisi kaupunkia esitteli aloitteensa istunnossa, jonka aiheena oli kiertotalous- ja jakamistalouskäytäntöjen kehittäminen kaupungeissa. Uusi eurooppalainen Bauhaus -festivaalit olivat kaupunkien edustajille oivallinen tilaisuus kokoontua ja tehdä yhteistyötä skaalautuvien ja kestävien ratkaisujen luomiseksi. Seuraavat uusi eurooppalainen Bauhaus -festivaalit on tarkoitus järjestää huhtikuussa 2024. 9.2.2 Muita komission järjestämiä uuteen eurooppalaiseen Bauhausiin liittyviä tapahtumia Uusi eurooppalainen Bauhaus pyrkii pääsemään esille EU:n eri politiikoissa. Tämän vuoksi aloite on ollut näkyvästi esillä myös useissa muissa komission järjestämissä tapahtumissa ja konferensseissa: ·Uusi eurooppalainen Bauhaus -yhteisön ensimmäinen suuri kokoontuminen tiedonannon julkaisemisen jälkeen oli LIFE in the New European Bauhaus -tapahtumassa. Kolmipäiväisessä konferenssissa esiteltiin esimerkkejä Life- ja Horisontti 2020 -ohjelmista rahoitetuista hankkeista, joita oli toteutettu uuden eurooppalaisen Bauhausin hengessä ja jotka tarjosivat esimakua uuden eurooppalaisen Bauhausin toiminnasta. Lisäksi tavoitteena oli tarjota ideoita uuden eurooppalaisen Bauhausin periaatteiden toteuttamiseen tulevissa hankkeissa. ·Euroopan alueiden ja kuntien teemaviikolla (lokakuu 2021) keskityttiin uutta eurooppalaista Bauhausia koskevaan komission tiedonantoon ja yhteisön osallisuuteen. ·EU:n kestävän energian teemaviikolla (lokakuu 2021) keskityttiin uutta eurooppalaista Bauhausia koskevaan tiedonantoon ja yhteisön osallisuuteen. ·Työpaja aiheesta New European Bauhaus: collaboration, community and culture for innovation järjestettiin T&I-päivillä (syyskuu 2022). ·Euroopan alueiden ja kuntien teemaviikolla (lokakuu 2022) järjestettiin työpajoja alueiden ja kuntien roolista uudessa eurooppalaisessa Bauhausissa, ensimmäisestä Euroopan kaupunkialoitteen ja uuden eurooppalaisen Bauhausin mukaisesta innovatiivisia toimenpiteitä koskevasta ehdotuspyynnöstä sekä vihreän kehityksen ohjelmasta alueillamme ja kaupungeissamme. ·Europeana-aloite, joka pyrkii lisäämään kulttuuriperintölaitosten vaikutusmahdollisuuksia digitalisaatiossa, toi esiin uutta eurooppalaista Bauhausia useissa blogikirjoituksissa, näyttelyissä ja gallerioissa. ·Komission edustustot jäsenvaltioissa järjestivät tapahtumia eri puolilla Eurooppaa yhteistyössä paikallisten ja kansallisten tahojen kanssa. Esimerkkinä voi mainita Euroopan komission Viron edustuston yhdessä Viron arkkitehtiliiton kanssa järjestämän konferenssin Green Challenges in Spatial Practice. Tallinnassa järjestetyssä konferenssissa pohdittiin uuden eurooppalaisen Bauhausin hengessä, miten kaupunkeja, rakennuksia ja julkisia tiloja voidaan suunnitella kestävämmillä ja osallistavammilla tavoilla. Euroopan komission Itävallan ja Tšekin edustustot järjestivät Bauhaus Villa Tugendhatissa Tšekin Brnossa korkean tason rajatylittävän tapahtuman edistääkseen uusi eurooppalainen Bauhaus -aloitetta. Tapahtuma oli nimeltään The New European Bauhaus: beauty, sustainability and cultural heritage through the prism of Villa Tugendhat. Tapahtumaan kuului keskustelu komission jäsenen Mariya Gabrielin, tšekkiläisen Euroopan parlamentin jäsenen Martina Dlabajován, Tšekin kulttuuriasioista vastaavan varaministerin Vlastislav Ourodan ja konservaattori Ivo Hammerin sekä arkkitehtuuri-, kaupunkisuunnittelu-, rakennus- ja kulttuurialojen poliitikkojen ja virkamiesten välillä. LIFE in the New European Bauhaus -tapahtuma © Euroopan unioni 2021 9.2.3 Uuteen eurooppalaiseen Bauhausiin liittyvät tapahtumat Euroopan ulkopuolella